
Godišnji izvještaj o izvršenju Financijskog plana Osnovne škole Vladimir Nazor, Slavonski Brod za 2026. godinu sastavljen je prema Zakonu o proračunu (NN, br. 87/08, 136/12, 15/15) i Pravilniku o polugodišnjem i godišnjem izvještaju o izvršenju proračuna (NN, br. 24/2013, 102/17, 1/20 i 147/20).

Sukladno čl. 81. do čl. 86. Zakona o proračunu (NN 144/21), i Pravilnikom o polugodišnjem i godišnjem izvještaju o izvršenju proračuna propisana je obveza i sadržaj polugodišnjeg i godišnjeg izvještaja o izvršenju proračuna, a pitanjem 62. Upitnika o fiskalnoj odgovornosti koji se sastavlja u skladu s Uredbom o sastavljanju Izjave o fiskalnoj odgovornosti, traži se izrada izvještaja o izvršenju financijskog plana te dostavljanje istog  upravljačkom tijelu proračunskog korisnika. 


I. OPĆI DIO

A. RAČUN PRIHODA I RASHODA

Račun prihoda i rashoda sadrži prikaz ukupno ostvarenih prihoda i ostvarenih rashoda na razini razreda ekonomske klasifikacije.  Brojčana oznaka funkcijske klasifikacije veže se uz rashode iskazane prema računima ekonomske klasifikacije svake aktivnosti i projekta. 
Klasifikacija naše škole je 0912 Osnovno obrazovanje.

PRIHODI

Prihodi proračuna za 2026. godinu planirani su u iznosu od 4.196.552,00 eura. U razdoblju od 01. siječnja do 30. lipnja ostvareni prihodi iznose  1.860.821,05 EUR ( 44,34%) u odnosu na ukupno planirane prihode proračuna za 2026. godinu. 

Skupina 63 – Pomoći iz inozemstva i od subjekata unutar općeg proračuna

Prihodi od pomoći planirani u iznosu od 3.823.500,00 eura,  do 30. lipnja ostvareni su u iznosu od 1.621.983,61 eura ( 42,42% ). Odnose se na pomoći iz državnog, županijskog i gradskog proračuna za programe u organizaciji škole, te Ministarstva znanosti i obrazovanja za plaće i materijalna prava zaposlenih, besplatnu školsku kuhinju, higijenske potrepštine za djevojčice te besplatne udžbenike. 

Skupina 65 – Prihodi od upravnih i administrativnih pristojbi, pristojbi po posebnim propisima i naknadama

Ovi prihodi planirani su u iznosu od 8.000,00 eura, a ostvareni su u iznosu od  2.070,00 eura, što je 25,87 % u odnosu na planirano. Odnose se na prihode od uplate učenika za osiguranje, kazališne predstave i prijevoz učenika.



Skupina 66 – Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima

Ovi prihodi su planirani u iznosu od 1.500,00 eura,  a ostvareni su u iznosu od 12.799,98 eura ( 853,33%). Odnose se na prihode od naknade za postavljene aparate za tople napitke, uplata agencija za dnevnice učiteljima za terensku nastavu, donacije Školskog sportskog saveza, te uplate od Općine Gornja Vrba za plaće učiteljice u Maloj školi. Ovo izvještajno razdoblje je imalo i donacija od roditelja za postavljanje klimatizacije u PŠ Ruščica. 

Skupina 67 – Prihodi iz nadležnog proračuna i od HZZO-a temeljem ugovornih obveza

Prihodi iz nadležnog proračuna planirani su u iznosu od 363.552,00 eura, a ostvareni u iznosu od 223.967,46 ( 61,61%). Odnose se na prihode koji pokrivaju troškove zaposlenih, materijalne rashode, rashode za usluge, financijske rashode te ostale nespomenute rashode. Isti se odnose i na troškove zaposlenih u programu produženog boravka i programa Školska shema voća i mliječnih proizvoda.

RASHODI

Rashodi proračuna za 2026. godinu planirani su u iznosu od 4.196.552,00 eura. U razdoblju od 01. siječnja do 30. lipnja ostvareni rashodi iznose 1.844.386,78 eura (43,95 %) u odnosu na ukupne planirane rashode proračuna za 2026. godinu.

Skupina 31 – Rashodi za zaposlene

Planirani su u iznosu od 3.605.935,00 EUR. Ostvareni su rashodi u iznosu od 1.570.070,53 eura (43,54%). U ukupnim izvršenim rashodima najveći dio se odnosi na rashode za zaposlene koji se isplaćuju kao pomoći Ministarstva znanosti i obrazovanja. U ovim rashodima nalaze se i rashodi za zaposlene u programu produženog boravka koji se isplaćuju kao rashodi Grada Slavonskog Broda.

Skupina 32 – Materijalni rashodi

Planirani su u iznosu od 525.617,00 EUR. Ostvareni su u iznosu od 261.722,59 eura (49,79%). Materijalne rashode čine naknade troškova zaposlenima (službena putovanja, prijevoz na posao, stručno usavršavanje), rashodi za materijal i energiju, rashodi za usluge (telefon i Internet, prijevoz učenika, usluge tekućeg održavanja, komunalne, zdravstvene, intelektualne i računalne usluge), te ostali nespomenuti rashodi poslovanja. 

Skupina 37 – Naknade građanima i kućanstvima na temelju osiguranja i druge naknade

Planirani su u iznosu od 44.000,00 EUR. U razdoblju od 01. siječnja do 30. lipnja ostvareni rashodi iznose 5.804,67 eura (13,19%). Ovi rashodi odnose se na nabavku radnih udžbenika za školsku godinu 2026./2027. te prijevoz učenika s poteškoćama (TUR) koje plaća Ministarstvo znanosti i obrazovanja.


Skupina 42 – Rashodi za nabavu proizvedene dugotrajne imovine

Planirani rashodi za dugotrajnu imovinu su u iznosu od 21.000,00 eura a ostvareni su u iznosu 6.788,99 eura (32,33%). Odnose se na nabavku uredske opreme i namještaja, sportske i glazbene opreme, opremanje učionica, opremanje kuhinje za školsku prehranu te knjiga za knjižnicu i nabavku udžbenika. 

II. POSEBNI DIO


Program 300110 – Decentralizirane funkcije -OŠ Vladimir nazor

Sastoji se od aktivnosti i projekata kojima je cilj osigurati sredstva za materijalne i financijske rashode poslovanja, kao i za rashode i nabavu nefinancijske imovine. Planirano je 202.156,00 eura, a u razdoblju od 01. siječnja do 30. lipnja je ostvareno 119.660,44 eura (59,19 %).  Najveći udio u ovim rashodima ima projekt 300101-10 Materijalni rashodi  kod kojih je ostvareno 80.334,00 eura, a odnosi se na naknade troškova zaposlenima, rashodima za materijal i energiju, rashodi za usluge te ostali nespomenuti rashodi. 

Program 300210 Vlastita djelatnost – OŠ Vladimir Nazor

Ovim sredstvima se pokrivaju terenska nastava s učenicima, te ostale materijalne rashode i rashode za nabavu nefinancijske imovine koje se ne financiraju decentraliziranim funkcijama. Planirano je 27.200,00 eura, a u razdoblju od 01. siječnja do 30. lipnja je ostvareno 20.678,61 eura (76,02%). Ukupni iznos odnosi se na materijalne rashode  (troškovi voditelja ŽSV, troškovi provedbe županijskog natjecanja iz matematike i likovne umjetnosti, troškovi zaposlenih na izvanškolske aktivnosti, troškovi za plaću učiteljicama u Maloj školi.).

Program 300301- Osnovno školstvo iznad državnog standarda- Produženi boravak – OŠVN

Sastoji se od aktivnosti i projekata kojima je cilj osigurati sredstva za materijalne i financijske rashode poslovanja koji pokrivaju troškove zaposlenih u programu Produženog boravka, konkretno, plaće, prijevoz i materijalna prava. Produženi boravak provodi se kao sustavni program brige za djecu nižih razreda koji uključuje organizirani boravak u školi izvan nastave, dodatni odgojno-obrazovni rad i prehranu.  Planirano je 25.934,00 eura, a u razdoblju od 01. siječnja do 30. lipnja je ostvareno 16.921,83 eura, odnosno 65,25 %.

Program 300410- Helping- OŠ Vladimir nazor

Sastoji se od aktivnosti i projekata kojima je cilj osigurati sredstva za materijalne i financijske rashode poslovanja koji pokrivaju troškove zaposlenih u programu Helping, odnosno, plaće, prijevoz i materijalna prava. Planirano je 128.462,00 eura, a ostvareno je 62.826,02 eura  što je 48,91 %.


Program 300306 – Financiranje školske prehrane – MZO

Projekt prehrane u osnovnim školama provodi se s ciljem osiguravanja redovitih, nutritivno uravnoteženih i zdravstveno ispravnih obroka za učenike, u skladu s važećim prehrambenim i pedagoškim standardima. Prehrana u školi predstavlja važan dio ukupne skrbi o učenicima i izravno doprinosi njihovom zdravlju, uspjehu u učenju i svakodnevnom funkcioniranju tijekom nastave.
Za prehranu MZO planirano je 186.200,00 eura, a u ovom izvještajnom razdoblju je ostvareno76.296,03 eura ( 40,98 %).

Program 300307 – Financiranje higijenskih potrepština 

Cilj i svrha ovoga projekta je nabavku zaliha besplatnih menstrualnih higijenskih potrepština u školama i skloništima za žene žrtve nasilja sukladno Odluci Ministarstva znanosti, obrazovanja i mladih. Planirano je 1.200,00 eura a u ovom izvještajnom razdoblju ostvareno 1.157,00 EUR, što je 96,42%.

Program 300610 – Plaće i ostali rashodi – MZO- OŠ Vladimir Nazor

Sastoji se od aktivnosti i projekata kojima je cilj osigurati sredstva za materijalne i financijske rashode poslovanja kao i za rashode za nabavu nefinancijske imovine. Planirano je 3.618.400,00 eura, a ostvareno je 1.542.130,88 eura ( 42,62 %) u razdoblju od 01. siječnja do 30. lipnja. Program se sastoji od rashoda za zaposlene koji se odnose na rashode za plaće i materijalna prava zaposlenika.

Program 300710- Shema školskog voća i mlijeka – OŠ Vladimir Nazor

Cilj i svrha ovog projekta je promicanje uravnotežene prehrane i dobrih prehrambenih navika djece u odgojno-obrazovnim ustanovama kroz redovitu distribuciju svježeg voća.  Osigurati redovitu isporuku i podjelu voća učenicima, uz edukaciju o važnosti pravilne prehrane i nutritivnim vrijednostima.
Planirano je u iznosu od 7.000,00 EUR, a ostvareno u ovom izvještajnom razdoblju 4.715,97 EUR.  


ZAKLJUČAK

[bookmark: _GoBack]Polugodišnji izvještaj izvršenja financijskog plana za 2026. godinu čini izvršenje prihoda i rashoda te primitaka i izdataka po ekonomskoj klasifikaciji, te izvršenje rashoda prema izvorima i programskoj klasifikaciji. Proračun za razdoblje od 01. siječnja do 30. lipnja 2026. godine za OŠ „Vladimir Nazor Slavonski Brod“ pokazuje da su sredstva utrošena u skladu s podacima u iskazanom planu. 

